Nyeste Skilderie af Kiøbenhavn, 1812-10-27
Jndenlandske Efterretninger. Forordning om en extraordinaire Korn og Fourage=Leverance af Ager og Egns Hartkorn i Danmark, for Betaling, til Kongelig Tjeneste. Vi Frederik den Sjette, af Guds Naade, Konge til Danmark og Norge &c. &c., gjøre vitterligt: at Vi finde nødvendigt at udskrive, imod Betaling, en extraordinaire Korn- og Fourage=Leverance af Ager og Engs Hartkorn i Vort Rige Danmark, deels til Vor Tjeneste her i Riget og deels til Hjelp til Vort Rige Norges Providering, der under nærværende Omstændigheder udfordrer et saa meget større Qvantum Korns Tilførsel, som Høsten, i Følge de derom indkomne Efterretninger, har paa de fleste Steder der i Riget ikkun havt et maadeligt Udfald i indeværende Aar. Thi byde og befale Vi: I. Af hver Tønde saavel contribuerende Ager og Egns Hartkorn, som privilegerede Hovedgaardstaxters, Grevers og Friherrers privilegerede Godsers, Hirschholms Godses, de Rettens Betiente og Skovriderne tillagte Gaardes, Præstegaardes, Kjøbstæd jorders og Vore egne Færgegaardes, samt alt andet privilegeret Ager og Engs Hartkorn, af hvad Navn nævnes kan (Degneboligers allene undtaget) skal leveres i Siellands Stift (Den Samsøe derunder tillige indbegreben) og i Langeland 6 Skjepper Rug, 6 Skjepper Byg, 1 Tønde 4 Skjepper Havre, 156 Pund Høe og 156 Pund Halm; i Lollands og Falsters Stift 4 Skjepper Hvede, 6 Skjepper Rug, 2 Skjepper Byg, 1 Tønde 4 Skjepper Havre, 60 Pd. Høe og 60 Pd. Halm; i Fyens Stift (Langeland undtaget) 1 Tønde Rug, 6 Skjepper Byg, 1 Tønde 4 Skjepper Havre, 56 Pund Høe og 56 Pd. Halm, samt i hvert af Jyllands fire Stifter 7 Skjepper Rug, 6 Skjepper Byg, 1 Tønde 3 Skjepper Havre, 32 Pd. Høe og 32 Pd. Halm, dog alt med følgende Undtagelser og nøiere Bestemmelser: a) at i Siellands og i Lollands og Falsters Stift skal det være de Ydere, som maatte ønske det, tilladt, istedet for 1/2 Deel af Havren, at levere Byg efter et Forhold af 6 Skjepper Byg imod 1 Tønde Havre, og i sidstmeldte Stift desuden at levere 1 Skpe. Hvede for hver Skpr. Rug, dog at i begge Tilfælde bør derom inden næstkommende November Maaneds Udgang skee Anmeldelse til vedkommende Amtmand, som derefter giver Amtstuen den i saa Henseende fornødne Ordre, og efter bemeldte Maaneds Forløb. indsender Anmeldelserne til Vort Rentekammer, hvorimod ingen Forandring i disse Leverancer tillades, naar Amtmanden ikke derom inden næstkommende 1ste December har modtaget den befalede Anmeldelse fra Yderne; b) at under lige Betingelse, som nysnævnte, i Henseende til Anmeldelse for vedkommende Amtmand, maae i Fyens Stift og i Jyllands Stifter de Ydere, som ønske det, levere for hver Skpe. Byg 1 1/2 Skpe, hvid Havre, naar denne er frie for Svingel; c) at paa de Steder i Jyllands Stifter, hvor ikkun avles sort eller let Havre eller Havre, blandet med Spingel, bør, istedet for Havre, leveres Rug eller Byg, nemlig: 4 Skpr. Rug eller 6 Skpr. Byg for hver Tde. Havre, da vedkommende Ydere have inden næstkommende November Maaneds Udgang at opgive for vedkommende Amtmand, hvilken af Delene de attraae at levere, hvorefter Amtmanden med disse Opgivender har at forholde sig paa lige Maade, som med de under foregaaende Litr. a ommeldte Anmeldelser; og d) at af Tyrsting og Hids Herreder i Aarhuus Amt, af Linsgaards og Fiends Herreder i Viborg Amt, af Vrads og Hammerum Herreder i Ringkjøbing Amt og af Slaugs Herred i Ribe Amt skal intet Høe og Halm leveres. Og skal det i øvrigt, forsaavidt nogen Yder maatte, istedet for Rug, hellere ville levere ligesaa meget Himmelbyg imod samme Betaling, som tilstaaes for Rugen, paa hans Ansøgning desangaaende, komme under nærmere Betragtning, hvorvidt saadant da kan være ham at tillade. 2. Den Betaling, som Vi, i Overeensstemmelse med Vor Forordning af 6 Junii 1811, §. 1, ville tilstaae Yderne for de Kornvarer, der saaledes leveres, saavelsom den Betaling, Vi ville tilstaae Yderne for det Høe og Halm, der leveres, skal i sin Tid af Os nærmere vorde bestemt, og vil da blive at godtgjøre Yderne ved Liqvidation i Vore Skatter for næstkommende Aar 1813. 3. Kornvarerne skulle være gode, sunde, dygtige og vel rensede, saaledes at Kornet for forsvarlige Kjøbmandsvarer kan passere. Og leveres samme overalt med løst og strøget Maal, samt uden noget Opmaal, enten det skeer med heel eller halv Tønde, Skjeppe eller Fjerdingkar. 4. Ligeledes skal Høet og Halmen være af forsvarlig Godhed og af den Beskaffenhed, som ved Forordningerne af 28 Julii 1784 og 5 December 1792 er anordnet. Dog skal samme leveres i sammenbundne Knipper eller Bundter, hvert af 10 Punds, istedet for efter bemeldte Forordninger af I Lispunds, Vægt. Og, endskjønt Halmen skal i Almindelighed leveres i halv Havre og halv Rughalm, saafremt Vedkommende ei ville gjøre Leverancen med Rughalm allene, hvilket de selv have Frihed til at udvælge, saa skal det dog paa de Steder i Lollands og Falsters Stift, hvor beviisliggenhaves Mangel paa Rug- og Havre=Halm, ogsaa være tilladt, istedet for saadan Halm, at levere et lige Qvantum Hvede=Halm. J Henseende til Syn over Fouragen, naar Tvistighed om dens Godhed forefalder, forholdes efter Kammerplacat af 8 Junii 1811. 5. Af Kornvarerne, samt Høet og Halmen, skulle Yderne holde 2 Deel i Beredskab til at kunne strax udredes, men de øvrige 3/4 Dele til at kunne udredes efter næstkommende November Maaned Udgang, alt for Resten, eftersom det af vedkommende Oppebørselsbetiente, i Følge de Ordrer, som dem derom tillægges, maatte paafordres. Til den Tid, som saaledes af Oppebørselsbetjentene nærmere opgives, blive da de af det contribuerende Hartkorn udskrevne Kornvarer, samt det deraf udskrevne Høe og Halm, af Yderne at aflevere paa de Steder, som dem af bemeldte Betjente anvises. Men de af det øvrige Hartkorn udskrevne Kornvarer og det deraf udskrevne Høe og Halm afhentes hos Yderne ved Kongereiser, hvori Brugerne af det privilegerede Hartkorn tage Deel med det contribuerende Hartkorns Brugere efter de ved Forordningen af 30 April 1809 for Kjørseler til militaire Tjeneste foreskrevne Bestemmelser. J øvrigt skeer Leverancen uden Udgivt for Yderne til Magazinleie eller andre Omkostninger. Og maae Oppebørselsbetjentene ikke lade den Deel af det udskrevne Korn, samt Høe og Halm, der medgaaer til Vor Landmilitair=Etats Fornødenhed her i Riget, levere til Oplag hos sig. Men samme bør af dem efterhaanden, som det af vedkommende militaire Embedsmænd hos dem reqvireres, foranstaltes fra Yderne leveret directe til de militaire Magaziner eller Bagerier. 6. For denne Korn- og Fourage=Leverance staae vedkommende Godseiere til Ansvar, ligesom for Skatterne af deres Godser, hvorimod det tillades dem, til deres Sikkerhed, af Yderne at modtage det udskrevne Korn, samt Hoet og Halmen, til Oplag, paa Hovedgaardene, hvorfra Yderne paa det contribuerende Hartkorn ligefuldt blive pligtige til, naar Leverancen til Vor Tjeneste fordres afgiven, at befordre samme til Afleverings=Stedet. Forsaavidt ellers nogen Yder efter betimelig Tilsigelse maatte udeblive med sin Leverance paa bestemt Tid eller Sted, bliver Leverancen strax at foranstalte anskaffet ved Licitation eller, ifald Tiden ikke tillader saadant, da underhaanden, hvorefter det dobbelte Beløb af den fulde Bekostning paa denne Anskaffelse bliver af Yderen uden nogen Godtgjørelse uopholdeligen at erlægge til Vor Casse og i fornødent Fald hos ham ved de for Skatters Betaling anordnede Tvangsmidler at inddrive. paalægge Vi i øvrigt Vore Amtmænd at have for modent Tilsyn med, at saavel Kornvarerne, som Høet og Halmen, behørigen holdes i Beredskab til Aflevering efter denne Vor Forordnings Forskrivter, 7. Da ved denne Forordning ikke er udskrevet mere her i Riget, end den Qvantitet Kornvarer, og i Siellands, Lollands og Falsters, samt Fyens Stifter, end den Qvantitet Høe og Halm, som er antagen nødvendigen at ville behøves, saa kunne Yderne vente, at disse udskrevne Qvantiteter Kornvarer og Fourage i Løbet fra nu af til 31 October næste Aar ville vorde opkrævede. Skulde derimod noget af det ved denne Vor Forordning i Jyllands Stifter udskrevne Høe og Halm ikke behøves modtaget, ville Vi derom til sin Tid lade Vedkommende underrette, hvilke da derfor heller ingen Betaling erholde. Og, da det er i dette Aar blevet mueligt at bespare nogle Qvantiteter af de ved Forordningen af 14 October forrige Aar udskrevne Kornvarer og Fourage, men det vilde medføre saavel Udgivter for Vor Casse, som Kjørselsbyrder for Yderne, nu at lade samme oplægge i Magaziner, saa paalægge Vi vedkommende Ydere endnu indtil indeværende Aars Udgang at være ansvarlige for disse saaledes uopkrævede Korn- og Fourage=Qvantiteter af Udskrivningen efter bemeldte Vor Forordning af 14 October forrige Aar. Dog tillades det dem at levere samme af indeværende Aars Afgrøde, men uden derfor at tilstaaes høiere Betaling, end den, der ved Vor Placat af 6 Maji dette Aar er bestemt. 8. For Resten forholdes i Henseende til den herved udskrevne extraordinaire Korn- og Fourage Leverance og dens Modtagelse, med videre, efter Vore i lige Anledning forhen udgivne Forordninger. Og ville Vi, i Betragtning af denne Udskrivning, ikke lade den ordinaire Fourage efter Forordningen af 28 Julii 1784 udskrive for det Aar fra 26 October 1812 til 26 October 1813, ligesom og den ved Forordningen af 5 December 1792 paabudne Oplags=Fourage herved for dette Aar løsgives. Hvorefter de Vedkommende sig allerunderdanigst have at rette. Givet paa Vort Slot Frederiksberg, den 12 October 1812. Under Vor Kongelige Haand og Segl. Frederik R.